אברהם אלרן

אברהם (ממושי) אלרן (18 במאי 1947 - 17 בינואר 1985) היה קצין צה"ל בדרגת אלוף-משנה, שירת כמפקד חטיבת הבקעה וסגן מפקד עוצבת הגליל (91). נהרג בהתפוצצות מטען צד בלבנון.

ביוגרפיה 
אלרן נולד ברומניה בנם של סימה ויעקב ליזרוביץ. עלה עם משפחתו בגיל שנה לישראל. למד בבית ספר רמז ובגימנסיה הריאלית בראשון לציון. עם גיוסו לצה"ל התנדב לצנחנים. בצנחנים עבר אלרן מסלול הכשרה כלוחם וקורס מ"כים חי"ר. במלחמת ששת הימים היה צוער בקורס קציני חי"ר. הכוח הוא הצטרף לחטיבת הצנחנים שלחמה תחת אוגדת טל בקרבות בכיבוש חן יונס, רפיח ומערך פתחת רפיח. בסיום קורס הקצינים מונה למפקד מחלקה בחטיבה. בהמשך מונה למפקד פלוגה ושימש סגן מפקד גדוד בצנחנים והשתתף במבצע ברדס 54-55. במלחמת יום הכיפורים נפצע במהלך הקרבות בסיני. 

במבצע ליטני לחם כמפקד גדוד בחטיבת ביסלמ"ח, והוביל אותו בלחימה במארון א-ראס. ב-1982 מונה למפקד חטיבת הבקעה ובהמשך שירת כסגן מפקד עוצבת הגליל(91). בתחילת 1985 נפגע באורח קשה בהתפוצצות מטען צד באזור הכפר ארזי בדרום לבנון (מצפון לערוץ הליטני, כ-4.5 ק"מ מזרחית לגשר קסמייה), כשהיה בכוח חילוץ וסריקה לאחר פיגוע בו נהרגו שני חיילים, הוא נפטר כעבור 4 ימים. על שמו תיאטרון בסמוך לאנדרטת הבקעה.

חיים אישיים 
היה נשוי לקיילי, ואב לשלושה בנים.

קישורים חיצוניים
 .
 אלרן (ליזרוביץ) אברהם - מספר אישי: 959732, אתר העמותה להנחלת מורשת הצנחנים.

הערות שוליים

מפקדי חטיבת הבקעה
חיילי צה"ל במלחמת ששת הימים
חיילי צה"ל במלחמת יום הכיפורים
עולים לאחר קום המדינה: 1948–1950
ישראלים שנולדו ב-1947
ישראלים שנפטרו ב-1985
חללי צה"ל ברצועת הביטחון
בוגרי הגימנסיה הריאלית
אלופי-משנה בצה"ל
ישראלים ילידי רומניה
אישים הקבורים בבתי קברות צבאיים ישראליים